/* COM/2011/0697 galīgā redakcija - 2009/0129 (COD) */ KOMISIJAS PAZIŅOJUMSEIROPAS PARLAMENTAMatbilstīgi Līguma par Eiropas Savienības darbību 294. panta 6. punktam,par Padomes nostāju par regulas pieņemšanu — Eiropas Parlamenta un Padomes Regula par atsevišķiem noteikumiem attiecībā uz zveju GFCM (Vidusjūras Vispārējās zivsaimniecības komisijas) nolīguma apgabalā





2009/0129 (COD) KOMISIJAS PAZIŅOJUMS EIROPAS PARLAMENTAM atbilstīgi Līguma par Eiropas Savienības darbību 294. panta 6. punktam, par Padomes nostāju par regulas pieņemšanu — Eiropas Parlamenta un Padomes Regula par atsevišķiem noteikumiem attiecībā uz zveju GFCM (Vidusjūras Vispārējās zivsaimniecības komisijas) nolīguma apgabalā 1. PRIEKšVēSTURE Datums, kad priekšlikums nosūtīts Eiropas Parlamentam un Padomei (dokuments COM(2009) 477 galīgā redakcija — 2009/0129 COD): | 16.09.2009. | Eiropas Ekonomikas un sociālo lietu komitejas atzinuma datums: | 17.03.2010. | Datums, kad Eiropas Parlaments pirmajā lasījumā sniedzis savu nostāju: | 08.03.2011. | Grozītā priekšlikuma nosūtīšanas datums: | 29.03.2011. | Padomes nostājas pieņemšanas datums: | 20.10.2011. | 2. KOMISIJAS PRIEKšLIKUMA MēRķIS Priekšlikuma mērķis ir ES tiesību aktos transponēt ieteikumus, kas pieņemti saistībā ar Nolīguma par Vidusjūras Vispārējās zivsaimniecības komisijas ( GFCM ) izveidi, un grozīt Padomes Regulu (EK) Nr. 1967/2006. Šie starptautiskie saglabāšanas un pārvaldības pasākumi jau ir spēkā un ir saistoši ES un tās dalībvalstīm. Tomēr ir vajadzīga transponēšana, lai šos starptautiskos pasākumus varētu piemērot fiziskām un juridiskām personām ES līmenī un tā garantētu tiesisko noteiktību. 3. PIEZīMES PAR PADOMES NOSTāJU 3.1. Vispārīgas piezīmes par Padomes nostāju Komisija piekrīt, ka jauno GFCM ieteikumu transponēšanai jāpiemēro parastā likumdošanas procedūra, bet tā vienmēr ir uzskatījusi, ka Komisijai jābūt deleģētām pilnvarām, lai ES tiesību aktos transponētu vismaz grozījumus visos spēkā esošajos pasākumos. Padomes nostāja ir nozīmīgs solis pretim Komisijas sākotnējai nostājai, lai gan tās vēl nav pilnībā saskanīgas. Lai izvairītos no turpmākiem kavējumiem saistošo GFCM pasākumu transponēšanā ES tiesību aktos, kas varētu rasties, ieilgstot otrajam lasījumam, Padomes nostāju var atbalstīt. 3.2. Eiropas Parlamenta izdarītie grozījumi pirmajā lasījumā – Padomes nostājā pirmajā lasījumā tika iekļauti šādi grozījumi: 2., 3., 4., 5., 6., 7., 8., 9., 10., 11., 14., 15., 16., 17., 18., 19., 20., 21., 22., 23., 24., 25., 27., 28., 29., 30., 31., 32., 33., 34., 35., 36., 37., 40., 45., 46., 50., 51. un 52. grozījums, – Padomes nostājā pirmajā lasījumā netika iekļauti šādi grozījumi: 41., 42., 43. un 44. grozījums, kas saistīti ar deleģēšanu; 26. grozījums, kas saistīts ar pirmo termiņu, lai nosūtītu sarakstu, kurā iekļauti grunts traleri Melnajā jūrā; 47. un 13. grozījums, kas saistīti ar apsvērumiem attiecīgi par īstenošanu un deleģētajiem aktiem; 48. un 49. grozījums, kas saistīti ar īstenošanas aktiem. Sagatavojot kopējo nostāju, Padome pārņēma visus Parlamenta grozījumus, par kuriem bija vienprātība, un ieviesa papildu izmaiņas, lai atspoguļotu 2011. gada 21. jūnija trialoga rezultātus. Abu iestāžu juridiskajiem dienestiem un juristiem-lingvistiem tika uzdots veikt vajadzīgos teksta pielāgojumus. Tāpēc galīgais dokuments ir Komisijas priekšlikums, kas grozīts, ņemot vērā apstiprinātos Parlamenta grozījumus un iekļaujot trialoga rezultātus par problemātiskākajiem jautājumiem. 3.3. Jauni Padomes ieviestie noteikumi un Komisijas nostāja šajā sakarā Pēc prezidentvalsts pieprasījuma Komisija sagatavoja sarakstu, kurā iekļauti īstenošanas aktiem piemērotie panti: 9. pants (informācija — ziņošana par zvejas darbībām), 12. panta 4. un 6. punkts (par lieguma laiku), 14. pants (datu vākšana), 15. panta 3. punkts (par minimālo linuma acs izmēru Melnajā jūrā), 23. pants (sadarbība un informācija) un 24. panta 4. punkts (statistiskās matricas). Šo sarakstu paziņoja 2011. gada 16. jūnijā Padomes darba grupas sanāksmes laikā. 2011. gada 21. jūnijā trešā neformālā trialoga laikā iebildumi pret šo sarakstu netika izvirzīti. Padome savā pašreizējā nostājā ieviesa šīs specifikācijas, pret kurām Komisijai nav iebildumu. Citas minimālas izmaiņas izriet no tā, ka tekstu ir pārskatījuši juristi-lingvisti un tas ir saskaņots ar izmaiņām, kas ieviestas ar Lisabonas līgumu, un ar standartfrāzēm, kuru pamatā ir jaunā Komiteju procedūras regula (ES) Nr. 182/2011 un kopējā vienošanās par deleģētajiem aktiem. Apsvērumi ir pielāgoti priekšlikuma darbības noteikumu galīgajam saturam. Komisijai nav iebildumu pret šīm izmaiņām. 3.4. Problēmas, kas radušās, pieņemot nostāju pirmajā lasījumā, un Komisijas nostāja šajā sakarā Komisijas priekšlikums tika sagatavots un iesniegts pirms Lisabonas līguma stāšanās spēkā. Tāpēc noteikumi par komitoloģiju bija jāpielāgo Lisabonas līgumam, paredzot īstenošanu un deleģētos aktus saskaņā ar LESD 290. un 291. pantu. Rezultātā sarunas ieilga. Komisijas nostāja šajā sakarā vienmēr bijusi tāda, ka deleģētās pilnvaras būtu jāpiešķir Komisijai, lai tā varētu ES tiesību aktos transponēt vismaz grozījumus visos spēkā esošajos pasākumos. 4. SECINāJUMI Lai regulu varētu pieņemt iespējami drīz, Komisija var piekrist Padomes nostājai, kas izriet no sarunām ar Eiropas Parlamentu. Tomēr Komisija uzskata, ka ierobežotās pilnvaras, ko tai piešķīruši abi likumdevēji, nākotnē varētu ietekmēt ES spēju nodrošināt to GFCM pasākumu laicīgu transponēšanu ES tiesību aktos, ar kuriem pārskata vai atjaunina šīs organizācijas pieņemtos starptautiskos saglabāšanas un pārvaldības pasākumus. Tāpēc Komisija vēlas izdarīt šādu paziņojumu: Komisija ir nobažījusies, ka ierobežotās pilnvaras, ko tai piešķīruši abi likumdevēji, nākotnē varētu ietekmēt ES spēju nodrošināt to GFCM pasākumu laicīgu transponēšanu ES tiesību aktos, ar kuriem pārskata vai atjaunina šīs organizācijas pieņemtos starptautiskos saglabāšanas un pārvaldības pasākumus. Tāpēc Komisija var ierosināt grozījumus regulā, palielinot to pasākumu skaitu, kas būtu jāpieņem ar deleģētajiem aktiem, ja transponēšana ar parastās likumdošanas procedūras palīdzību radītu kavējumus, kuri savukārt apdraudētu ES spēju ievērot tās starptautiskās saistības.